Годишен отчет за дейността на НЧ „Съединение-Михалци-1870“, с. Михалци за 2022 година.

 НЧ „Съединение-Михалци-1870“ е в писано в регистъра на юридическите лица с нестопанска цел във ВЕЛИКОТЪРНОВСКИ ОКРЪЖЕН СЪД под №1271/1997 г. Вписано е и в регистъра на народните читалища под №1030 и в търговския регистър на ЮЛНЦ с Изх. №20201008130136 от 08.10.2020 г.

 ОСНОВНИ ДЕЙНОСТИ НА ЧИТАЛИЩЕТО:

-Събиране и разпространяване на информация за родния край-присъствено и онлайн.

-Организиране на различни клубове по любителско творчество и работа с подрастващи и самодейни групи.

-Участия в общински, републикански и международни културни събития.

-Организиране на обществени мероприятия и празници-присъствено и онлайн.

-Поддържане на библиотеката и читалнята.

-Обогатяване и поддържане на обществена колекция.

-Сътрудничество с местни организации.

-Подобряване на материалната база.

БИБЛИОТЕЧНА ДЕЙНОСТ:

Библиотеката при НЧ „Съединение- Михалци-1870“ е вписана в регистъра на обществените библиотеки под №1698.

Библиотечната дейност е една от основните функции на читалището. В библиотеката се събират, съхраняват и предоставят за обществено ползване печатни произведения.

Основните задачи и усилия са насочени към:

-Попълване и обогатяване на библиотечния фонд.

-Изготвяне на витрини ,онлайн информация за личности и събития.

-Принтиране, сканиране и оформяне на документи.

-Справка за учащи при подготовка на теми, доклади и реферати.

-Помощ при попълване на документи при кандидатстване за работа, за социални помощи и др.

-Проверка на сметки и фактури по електронен път.

- През 2022 г. в библиотеката са постъпили 133 бр. книги с обща стойност 1971.07 лв., като:

132 бр. книги са от дарения, а

1 бр. е закупена от читалището.

Към 31.12.2022 г. библиотеката разполага с 10 925 бр. книги.

Читателите за 2022 г. са 25 бр.

КУЛТУРНО-ПРОСВЕТНА ДЕЙНОСТ

Читалището ежегодно организира изяви по различни поводи, чествания, годишнини от местен и национален характер. За реализирането на инициативите се търси и оанамира подкрепа от Кметство село Михалци и Клуб на пенсионера село Михалци, с които се работи на добро ниво.

Мероприятията, които проведохме през 2022 г. са:

-Бабинден-с хора на центъра на селото.

-Годишнина от Обесването на Васил Левски.

-1 март-Ден на самодееца и изложба за ръкоделия „В огледалото на миналото“, в която се включиха 16 населени места от Община Павликени.

-3 март-Честване на годишнина от Освобождението на България от турско робство.

-8 март-Международен ден на жената.

-25 април-Великденска изложба.

-14 май-Годишнина от Априлското въстание.

-24 май-Ден на славянската писменост и култура и празник на читалището.

-2 юни- ден на Ботев и загиналите за свободата на България.

-6 юли-Освобождението на село Михалци от турско робство и откриване на Обществена колекция село Михалци.

17 август-Футболна среща между младежи от село Михалци и село Върбовка. Домакин на срещата беше село Михалци.

-юни, юли и август-хоротеки

-8 септември-Европейски дни на наследството. В Обществена колекция село Михалци бе изнесена беседа на тема „Всекидневието на българското общество в селата в края на 19 век и началото на 20 век“ от музеолога г-жа Диана Митева.

-9 септември- Детска дискотека.

-1 ноември-Ден на Народните будители. На празника наши гости бяха децата от ДГ „Атанас Неделчев“ гр. Бала черква. Музеолога г-жа Диана Митева прожектира филм за живота и дейността на Иларион Макариополски направен от ученичките Божидара Христова и Пресияна Филипова. В читалнята на читалището бе подредена витрина по случай 300 години от рождението на Паисий Хилендарски и 260 години от написването на „История славянобългарска“. В Обществена колекция село Михалци бе подготвен тематичен пъзел за децата.

Посещения на мероприятия в други населени места:

-7 април-Откриване на Обществена колекция село Дъскот.

-2 юли-Първо дефиле на народната носия в село Недан.

-8 октомври-„Подножието на Друма“ Празник на северняшкото плодородие с. Недан.

-22 октомври-Ученически турнир по футбол на малки врати „Върбовка“.

ХУДОЖЕСТВЕНО ТВОРЧЕСКА ДЕЙНОСТ:

ЖВГ „Млади сърца“ продължава своята дейност и активно участва в местни и национални празници.

Своята дейност продължава и Любителския клуб по народни танци, който през лятото на 2022 г. организира и проведе три хоротеки.

 РАБОТА ПО ПРОЕКТИ:

През 2022 г. читалището отново има спечелен проект по програма на МК – „Българските библиотеки-съвременни центрове за четене и информираност“.

Втори проект по който кандидатствахме е Vivacom Регионален грант. Проектните предложения по него все още не са разгледани.

УЧАСТИЕ В ОБУЧЕНИЕ НА ПЕРСОНАЛА:

2-3.04.2022 г.-Теоретична и практическа подготовка на представители на НПО, за реакция при наводнения и последващи кризи в гр. Шумен.

10.10.2022 г.-Здравословни и безопасни условия на труд в гр. Велико Търново.

 В заключение използвам възможността да изкажа благодарност от името на читалищното настоятелство, към всички включили се в дейността на читалището през изминалата година.

 На членовете на читалището пожелавам здраве, щастие и ползотворна и успешна година.

 Изготвил:

Лилия Дончева